
JESU  VIDNESBYRD  ER  PROFETIENS  AAND 


NUMMER   8 


15.  APRIL  1924 


73.   AARGANG 


TIDERNES  TEGN. 

(Tale  af  Dr.  James  E.  Talmage,  en  af  de  Tolv,  ved  Konferencen 

i  Salt  Lake  City  den  6,  Oktober  1923.) 

(Fortsat  fra  Side  101.) 

Vi  véd,  at  Herren  tillader  disse  Ulykker  at  ramme  ogsaa 
dem,  der  efter  vor  Opfattelse  og  Mening  ikke  har  fortjent  en 
saadan  Skæbne;  men  husk,  at  Døden  ikke  er  det  sidste.  Det 
er  Tilstanden  efter  Døden,  som  vi  bør  bekymre  os  for.  Mange 
omkommer  i  Storme  og  Jordskælv,  hvis  Dod  kun  er  en  Over- 
gang til  et  lykkeligere  Opholdssted,  fordi  de  fortjener  en  saa- 
dan Lykke;  medens  andre  rammes  af  Doden  som  en  Straf  fra 
Herren,  og  han  véd,  hvem  der  falder  formedelst  deres  Synder, 
og  hvem  der  tages  bort  formedelst  deres  Retfærdighed. 

Vi  har  en  Tildragelse  omtalt  i  Skriften,  der  belyser  dette 
Emne.  De  husker,  at  Herren  og  hans  Apostle  en  Gang  kom 
til  en  blind  Tigger  paa  Gaden  ved  Tempelporten.  »Og  hans 
Disciple  spurgte  ham  og  sagde:  Mester,  hvem  har  syndet, 
denne  Mand  eller  hans  Forældre,  da  han  er  blind  født?« 

Lad  os  i  forbigaaende  lægge  Mærke  til,  at  Disciplene  maa 

have  haft  Forstaaelsen  af  Menneskets  Forudtilværelse,  thi 
Manden  kunde  da  ikke  have  syndet  i  Kødet  og  som  Følge 
deraf  blive  født  blind.  Men  den  Forklaring,  som  Herren  giver, 
er  det  af  Vigtighed  for  os  at  overveje:  »Jesus  svarede:  hverken 
han  eller  hans  Forældre  have  syndet;  men  det  er  sket,  for  at 
Guds  Gerninger  skulle  aabenbares  paa  ham.«  Herrens  Hen- 
sigter blev  opfyldte  i  dette  Tilfælde,  thi  Manden  blev  hel- 
bredet, og  Begivenheden  staar  som  et  Vidnesbyrd  for  eller 
imod  dem,  der  blev  bekendte  med  den. 

Vi  læser  i  Mormons  Bog  om  en  grusom  Forfølgelse  af  de 
Troende,  da  mange  Kvinder  og  Born  blev  dræbte  paa  Baalet 
for  derved  at  tvinge  de  øvrige  til  at  fornægte  Troen.  Profeterne 
Alma  og  Amulek  maatte  være  Vidner  til  de  frygtelige  Scener. 
Uagtet  de  selv  var  i  Lænker,  blev  de  bragt  dertil  for  at  se  de 
ulykkelige  Ofres  Pinsler;  og  Amulek  ønskede  i  retfærdig 
Harme  at  »udøve  den  Guds  Kraft,  som  er  i  os,  og  frelse  dem 
fra  Luerne.  Men  Alma  sagde  til  ham:  Aanden  tvinger  mig  til 
ikke  at  udrække  min  Haand;  thi  se,  Herren  tager  dem  op  til 
sig  i  sin  Herlighed,  og  han  tilsteder  Folket  at  gøre  dette,  eller 
at  gore  disse  Ting  ved  dem,  ifølge  deres  Hjerters  Haardhed, 
for  at  de  Straffedomme,  som  han  vil  lade  komme  over  dem 
i  sin  Vrede,  maa  være  retfærdige;  og  de  Uskyldiges  Blod  skal 
staa  som  et  Vidne  imod  dem,  ja,  og  raabe  stærkt  imod  dem 
paa  den  yderste  Dag.«  (Alma  14:  11.) 

Herren  befatter  sig  med  Personer,  og  Frelse  er  en  indivi- 
duel Affære;  men  desuagtet  befatter  han  sig  ogsaa  med  Na- 
tioner, thi  han  er  Nationernes  Gud,  hvilke  opvokse  eller  hen- 
sygne, bevares  eller  tilintetgøres  efter  egen  Fortjeneste;  og 
alt  dette  bliver  gjort  i  Herrens  egen  bestemte  Tid  og  paa  hans 
egen  Maade.  »Saligt  er  det  Folk,  hvis  Gud  Herren  er«,  sang 
Psalmisten.  »Retfærdighed  ophøjer  et  Folk;  men  Synden  er 
Folkenes  Skændsel«,  erklærer  Salomon. 

Det  har  været  paavist,  at  et  af  Tegnene  paa  de  sidste  Dage 
og  Kristi  nærforestaaende  andet  Komme  skulde  være  For- 
kyndelsen af  Evangeliet  blandt  alle  Nationer.  »Og  dette  Rigets 

Evangelium  skal  prædikes  i  hele  Verden  til  et  Vidnesbyrd 
for  alle  Folkeslagene;  og  da  skal  Enden  komme«,  sagde  Her- 
ren selv,  medens  han  var  i  Kødet,  og  lige  før  han  blev  over- 
givet til  Korsets  Død.  Ogsaa  i  disse  sidste  Dage  har  Herren 
tydeligt  erklæret,  at  Nationerne  skal  blive  kaldet  til  Regn- 
skab. I  en  Befaling  til  hans  Kirkes  Ældster,  given  i  Februar 
1831  og  nedskreven  i  Pagtens  Bog,  43.  Kapitel,  siger  Herren: 

»Opløfter  eders  Røst  og  sparer  ikke.  Raaber  dl  Nationerne,  at  de 
skulle  omvende  sig,  baade  Gamle  og  Unge,  baade  Trælle  og  Fri, 
sigende:  Rereder  eder  til  Herrens  store  Dag; 

Thi  dersom  jeg,  som  er  et  Menneske,  oplofter  min  Røst  og  raa- 
ber Omvendelse  til  eder,  og  I  hade  mig,  hvad  ville  I  da  sige,  naar 
Dagen  kommer,  da  Tordenen  skal  lade  hore  sine  Roster  fra  Jor- 
dens Ender  og  tale  til  alle  Levendes  Øre,  sigende:  Omvender  eder 
og  bereder  eder  til  Herrens  store  Dag. 

Ja,  og  atter,  naar  Lynet  farer  fra  Øst  til  Vest  og  med  Torden- 
røst taler  til  alle,  som  leve,  og  skal  dirre  i  alles  Øren,  som  hore, 
sigende  disse  Ord:  Omvender  eder,  thi  Herrens  store  Dag  er 
kommen. 

Og  atter:  Herren  skal  lade  sin  Røst  høre  ud  af  Himlene,  sigende: 
Giv  Agt,  o  I  Nationer  paa  Jorden,  og  horer  den  Guds  Ord,  som 
skabte  eder. 

O,  I  Nationer  paa  Jorden,  hvor  ofte  vilde  jeg  have  forsamlet 
eder,  ligesom  en  Høne  forsamler  sine  Kyllinger  under  sine  Vinger; 
men  I  vilde  ikke. 

Hvor  ofte  har  jeg  kaldet  eder  ved  mine  Tjeneres  Mund,  ved  Eng- 
les Sendelse,  ved  min  egen  Røst,  ved  Tordens  Røst,  ved  Lynets 
Røst,  ved  Stormens  Rost,  ved  Jordskælvs  Rost,  ved  stor  Hagl,  ved 
en  Rasuns  gennemtrængende  Lyd,  ved  Doms  Røst  og  ved  Rarin- 
hjertigheds  Røst  den  ganske  Dag,  og  ved  Æres  og  Hæders  Røst,  og 
det  evige  Livs  Rigdom,  og  jeg  vilde  have  frelst  eder  med  en  evig 
Salighed,  men  I  vilde  ikke.« 

I  en  anden  Aabenbaring  læser  vi: 

»Thi  jeg,  den  Almægtige,  har  lagt  mine  Hænder  paa  Nationerne 
for  at  tugte  dem  for  deres  Ugudelighed, 

Og  der  skal  udgaa  Plager,  hvilke  ikke  skulle  tages  bort  fra  Jor- 
den, førend  jeg  har  fuldendt  mit  Værk,  som  skal  udfores  hastigt  i 
Retfærdighed; 

Indtil  alle  Tiloversblevne  skulle  kende  mig,  fra  den  mindste  til 
den  største  blandt  dem,  og  blive  fyldte  med  Herrens  Kundskab.« 
(84:  26—28.) 

Endvidere: 

»Og  saaledes  skulle  Jordens  Indvaanere  sørge  for  Sværdets  og 
Blodsudgydelsens  Skyld;  og  ved  Hungersnød  og  Plager,  Jordskælv 
og  Himmelens  Torden  og  stærke  og  frygtelige  Lynslag  skulle  Jor- 
dens Indvaanere  komme  til  at  erfare  en  almægtig  Guds  Fortørnelse 
og  Vrede  og  tugtende  Haand,  indtil  den  bestemte  Ødelæggelse  har 
fuldstændigt  tilintetgjort  Nationerne.«  (87:  G ) 

Jeg  tror  ikke  paa  at  bortforklare  Herrens  Profetier  om  fore- 
staaende  Ulykker,  men  jeg  er  alligevel  fuldt  overbevist  om, 
at  Herren  vil  beskytte  de  Retfærdige,  det  være  sig  Mennesker 
eller  Nationer.  Herren  hentyder  til  Jordens  Nationer  som  et 
Hele.  Hans  Aand  har  for  en  stor  Del  forladt  Nationer,  der  har 
forkastet  ham  og  hans  Befalinger  og  som  Folge  af  at  være 
overladt  til  dem  selv,  kriges  de  med  hverandre  og  soger  paa 
alle  Maader  at  ødelægge  hverandre.  Herren  er  ikke  Ophavet 
til  disse  Hjemsogelser;  Nationerne  bringer  dem  over  sig  selv, 
og  de  vil  gaa  deres  Undergang  i  Møde,  dersom  de  ikke  ad- 
lyder Loven  og  holder  Herrens  Bud. 

Er  der  ingen  Mulighed  for  Redning?  Jo  der  er.  Herren 
sendte  Bud  gennem  sin  Profet  til  den  ugudelige  Stad  Ninive, 
og  Raabet  lød  i  dens  Gader:  »Der  er  endnu  fyrretyve  Dage, 
saa  skal  Ninive  omstyrtes.«  Fra  Kongen  paa  hans  Trone  til 
Tiggeren  paa  Gaden  begyndte  hele  Folket  at  fortryde  deres 
Ugudelighed  og  aabne  Hjerterne  for  det  advarende  Budskab. 
De  fastede  og  bad  og  bekendte  deres  Synder  for  Herren.  Og 
Jonas,  Profeten,  som  var  bleven  sendt  til  dem,  ventede  at  se 
Stadens  Ødelæggelse,  blev  skuffet  over,  at  dette  ikke  skete. 
Men  Herren  sagde  til  Profeten:  Se,  Folket  har  omvendt  sig 
og  angret  deres  Synder.  Skal  jeg  da  ødelægge  dem,  naar  de 
har  vendt  sig  til  mig? 

Og  dersom  Nationerne  nu  vil  vende  sig  til  Herren,  skal  det 
gaa  med  dem  som  med  Ninive  —  de  skal  blive  skaanede; 
men  dersom  de  ikke  vil,  da  skal  Herren  lade  de  forudsagde 
Straffedomme  komme  over  dem,  indtil  de  faar  Øjnene  op  for 
den  Kendsgerning,  at  de  er  afhængige  af  Gud,  Himmelens  og 
Jordens  Herre.  Naturens  Kræfter  forener  sig,  og  der  gives 
dem   Tilladelse  til   at  sprede   Ødelæggelse  paa  Jorden,  men 

Enden  er  ikke  endnu.  Sidste-Dages  Hellige,  husk  Herrens 
Formaning:  »Staa  paa  hellige  Steder«,  og  vi  kan  ikke  gøre 
det,  undtagen  vi  er  hellige.  »Staa  paa  hellige  Steder  og  lad 
eder  ikke  rokke«,  men  afvent  Herrens  Hensigters  Udfoldelse, 
vedbliv  at  leve  trofast  og  retskaffent  og  at  raabe  Omvendelse 
til  Jordens  Indbyggere. 

Dette  er  Fuldbyrdelsens  Dag,  og  Tiden  for  Herrens  Komme 
er  nærmere,  end  vi  er  villige  til  at  indrømme.  Lad  os  ikke 
prøve  paa  at  fastsætte  Dagen  og  Timen,  thi  denne  vil  ikke 
blive  kendt  af  nogen,  før  Herren  kommer;  end  ikke  Englene 
i  Himmelen  kender  dette.  Derfor,  ophør  med  alle  Forsøg  paa 
at  bestemme  Herrens  Dag.  Men  han  har  sagt  os,  at  Tiden  for 
hans  Komme  er  nær,  og  den  er  over  et  Hundrede  Aar  nær- 
mere nu,  end  den  var,  da  han  først  viste  sig  for  sin  Profet  i 
denne  Uddeling.  Min  Bøn  er,  at  vi  maa  være  beredte,  at  vi 
maa  være  rede  for  alle  Tings  Fuldbyrdelse,  for  Herrens 
Komme  i  Magt  og  Herlighed  for  at  styre  og  regere.  Amen. 


LIVETS  MAAL. 

Mennesket  befinder  sig  i  to  Verdener  eller  Sfærer;  den  ene, 
det  ydre,  materielle  Univers,  den  anden,  Tankernes  og  Følel- 
sernes indre,  aandelige  Verden.  Det  ene  Ord  »Solskin«  om- 
fatter alt,  hvad  der  er  lyst,  varmt  og  levende  i  den  ydre  Ver- 
den, og  det  betyder  nøjagtigt  det  samme  i  den  indre.  Glæde 
er  alt  Livs  Udspring,  Næring  og  Endemaal.  Hvis  man  stand- 
ser og  tænker  over  det,  er  al  vor  Godgorenhed,  alle  vore  For- 
søg paa  at  opløfte  og  gavne  Menneskeheden,  Hensigten  med 
alle  religiose  Bestræbelser,  den  ene,  at  frigøre  Verden  fra 
Mørke,  Synd  og  Sorg,  det  vil  sige,  at  give  alle  Skabninger 
Glæde.  Ordet  »Evangelium«  betyder  »godt  Budskab«,  og  Eng- 
lenes Sang  bebudede  »en  stor  Glæde«.  Bibelen  erklærer,  at 
»Herren  skal  afviske  Graaden  af  alle  Ansigter«,  og  Mormons 
Bog  siger,  at  »Menneskene  er  til,  for  at  de  kunne  nyde 
Glæde«. 

Det  dybsindigste  af  alle  Sandhedsord  er  dette,  at  Glæde  er 
alt  Bevidsthedslivs  egentlige  Hensigt  og  højeste  Maal.  Selv 
det  gode  er  ikke  det  hojeste,  thi  Godhed  er  kun  en  Form  eller 
et  Udtryk  for  det  hojeste,  mest  fuldkomne  Liv  og  følgelig  af 
den  hojeste  Glæde  ved  Tilværelsen.  Alt,  hvad  der  i  Længden 
forer  til  eller  bringer  Sorg,  er  ondt,  Godhed  og  Glæde  er 
Tvillingesøstre,  og  det  gode  er  den  andens  Tjener.  Smerte  og 
midlertidig  Lidelse,  Storm  og  Mørke  er  nødvendige,  eftersom 
de  tilvejebringer  Motiverne,  der  tilskynder  os  til  at  soge  bort 
fra  dem  og  komme  ud  i  Lyset. 

Enhver  maalbevidst  Bevægelse,  som  Verden  nøgensinde 
har  eller  nogensinde  kan  foretage,  er  en  Bevægelse  bort  fra 
det  ubehagelige  og  hen  imod  det  ønskværdige,  bort  fra  Skygge 
og  hen  mod  Solskin,  bort  fra  Sorg  og  hen  mod  Glæde.  Man 
hører  sommetider  Glæden  omtalt  som  en  ødelæggende  Ind- 
flydelse. Det  kan  den  være,  naar  den  soges  uforstandigt  eller 
overdrives,  ligesom  Solen  kan  gore  vore  Øjne  blinde,  dersom 
vi  stirrer  paa  den.  Og  dog  er  Lykke  den  kraftigste  Ansporer 
til  Retfærdighed,  der  findes  paa  Jorden.  Det  er  ikke  Lykken 
eller  vor  Higen  efter  Lykke,  der  er  en  Kilde  til  ondt.  Det,  der 
fører  til  næsten  al  Synd  og  Sorg  i  Verden,  er  Fortvivlelse, 
Haabløshed  og  Tabet  af  Troen  paa  Muligheden  af  at  opnaa 
Lykke  paa  rette  Maade.  Naar  Mennesker  taber  Haabet  og 
Troen,  styrter  de  sig  ud  i  det  onde.  Glæde  leder  til  godt  og  til 
Udførelsen  af  det  gode. 

Det  er  i  Sandhed  en  Kendsgerning,  at  Solskinnet  er  Kilden 
til  alt  Liv,  Lys  og  Skønhed,  og  dog  har  uafbrudt  Solskin  og 
intet  andet  gjort  Sahara  til  en  Ørken.  Jorden  trænger  ikke 
blot  til  Solskin.  Den  maa  ogsaa  have  Skyer,  Regn  og  Storme, 
thi  ellers  vil  Blomsterne  visne,  Græsset  hentørre  og  Bladene 
falme.  Saaledes  er  det  ogsaa  i  vort  indre  Liv.  Lang  Tids  klart 
Solskin  kan  gøre  Hjertet  til  en  Ørken.  Den  ædleste  Karakter 
og  den  reneste  Medfølelse  er  Planter,  der  maa  vandes  med 
Taarer. 

Loven,  der  ligger  til  Grund   for  dette,  er  ganske   simpel. 

Glæde  er  det,  vi  hungre  efter;  men  det  er  ogsaa,  hvad  andre 
hungre  efter.  Undtagen  et  Menneske  véd,  hvad  Sky  og  Skygge 
betyder,  kan  han  glemme  at  hjælpe  andre  frem  i  Lyset.  Den 
mest  humane,  den  mest  guddommelige  Følelse,  der  maa  ud- 
vikles gennem  Taarer,  er  Medfølelse.  At  lide  med  andre  er 
det  usynlige  Baand,  der  gør  hele  Verden  til  én  Familie.  Man- 
den er  aldrig  saa  mandig,  Kvinden  aldrig  saa  kvindelig,  som 
naar  de  besvarer  en  anden  menneskelig  Sjæls  Bon  om  Hjælp, 
Trost  eller  Lindring. 

Eftersom  der  er  saa  megen  Sorg  paa  Jorden,  er  intet  Men- 
neske paa  sit  højeste,  som  ikke  véd  dette  gennem  sit  eget 
Hjertes  Lidelser  og  er  rede  til  at  bringe  Solskin  ind  i  andres. 
Lad  et  Menneske  blot  en  enkelt  Gang  mærke  Sultens  Kvaler, 
og  Nød  vil  ikke  længere  være  et  tomt  Ord  for  ham.  Lad  en 
Kvinde  blot  en  enkelt  Gang  blive  alvorligt  fristet,  og  For- 
agten i  hendes  Ansigt,  naar  den  Faldne  nævnes,  vil  for- 
vandles til  inderlig  Medlidenhed  og  Ønsket  om  at  hjælpe. 
Lad  Fader  og  Moder  græde  sammen  over  deres  skuffede 
Forventninger,  og  ethvert  Hjem,  der  rammes,  vil  derefter 
være  Genstand  for  deres  Hjerters  Medfølelse. 

Saa  vidt  som  det  er  muligt  for  os  at  se,  er  Glædens  og  Sor- 
gens dobbelte  Muligheder  uadskilleligt  forenede.  Det  kunde 
ikke  være  anderledes.  Det  er  Livet,  og  Livet  er  godt.  Alle 
Mennesker  burde  være  villige  til  at  tage  det,  som  Gud  har 
givet  det,  og  leve  det  saaledes,  at  de  hele  Tiden  har  Livets 
Maal  for  Øje.  (»Deseret  News«.) 


STRØTANKER. 

Det  er  forbavsende,  saa  hurtigt  et  Menneskes  Samvittighed 
løber  op  i  Sømmene,  saa  snart  blot  et  enkelt  Sting  er  brudt. 
En  lille  Synd  laver  snart  et  Hul  saa  stort,  at  du  kan  faa  Ho- 
vedet igennem. 

PAASKEBUDSKABET. 

Paaske  er  et  hebraisk  Ord,  der  betyder  Forbigang;  thi  Jø- 
dernes Paaske  stammede  jo  fra  hin  mørke  Nat  i  Ægypten 
paa  Mose  Tid,  da  Dødens  Engel  gik  forbi,  hvor  Paaskelam- 
mets Blod  var  strøget  paa  Dørstolperne.  Nu  fejrer  Kristen- 
heden denne  Fest  som  et  Minde  om  vor  Frelsers  Død  og  Op- 
standelse, og  vi  kalder  den  Paaske  —  Forbigang.  Og  det  er 
en  rigtig  Benævnelse,  thi  alle  vi,  som  tror  paa  det  sande 
Paaskelams  Blod,  vi  véd,  at  Dødens  Engel  gaar  vor  Dør  forbi, 
vi  véd,  at  Livet  har  sejret  over  Døden. 

Bibelens  Beretning  om  Jesu  Opstandelse  er  saa  enkel  og 
naturlig,  at  ingen  Bortforklaring  eller  Aandeliggørelse  er  mu- 
lig. Jesus  døde  og  blev  lagt  i  Graven,  og  han  opstod  af  Gra- 
ven. Dette:  Han  er  opstanden,  er  det  herlige  Paaskebudskab, 
og  den  tomme  Grav  er  Stadfæstelsen  af  dette  Budskabs  Sand- 
hed. 

»Kommer  hid,  ser  Stedet,  hvor  Herren  laa,  og  gaar  hurtigt 
hen  og  siger  hans  Disciple,  at  han  er  opstanden  fra  de  Døde.« 
Saaledes  lod  Engelens  Ord  til  Kvinderne  Paaskemorgen  ved 
Graven  udenfor  Jerusalem.  Og  da  de  »med  Frygt  og  stor 
Glæde«  løb  hen  for  at  forkynde  hans  Disciple  det,  »se,  da 
modte  Jesus  dem  og  sagde:  Hil  være  eder!  Men  de  traadte  til 
og  omfavnede  hans  Fødder  og  tilbade  ham.« 

Jesu  Grav  var  tom.  Peter  og  Johannes  studsede  og  saa  paa 
hinanden,  da  de  kom  til  den  tomme  Grav,  hvis  Sten  var  væl- 
tet fra  Indgangen,  og  hvor  Ligklæderne  laa  sammenlagte, 
som  om  En  var  vaagnet,  staaet  op  og  roligt  gaaet  sin  Vej. 
Liget  var  ikke  stjaalet,  der  var  ikke  sket  noget  Gravrov:  Den 
Døde  var  staaet  op!  De  havde  ikke  ventet  det,  uagtet  han  atter 
og  atter  havde  forudsagt  dem  sin  Opstandelse.  Først  senere 
indsaa  de,  at  han  ikke  kunde  holdes  af  Døden,  han,  som  var 
Livet  selv. 

Jesu  Grav  var  tom.  Hvad  betyder  dette  for  dig  og  mig?  Det 
betyder,  at  ogsaa  vor  Grav  skal  blive  tom.  Vi  staar  ofte  ved 

Slægt  og  Venners  Grave,  og  vi  véd,  at  vort  eget  Liv  paa  Jor- 
den vil  faa  Ende  og  vort  Legeme  nedsænkes  i  den  sorte  Muld, 
men  for  alle  troende  Sjæle  er  Graven  ikke  en  Endestation, 
men  blot  en  Forbigang,  thi  de  véd,  at  Livet  har  sejret. 

Budskabet  om  den  tomme  Grav  og  den  opstandne  Frelser 
er  det  glædeligste  Budskab  i  Tid  og  Evighed,  og  dette  Bud- 
skab kan  komme  til  alle  ligesaa  levende  og  ligesaa  umiddel- 
bart som  til  disse  Kvinder.  Og  troende  Sjæle  i  Guds  Menig- 
hed kan  opleve  det  samme,  som  hine  oplevede  paa  denne 
første  Paaskemorgen:  Modes  med  den  levende  Frelser. 

»Jeg  har  talt  med  ham  i  Dag,«  sagde  en  enfoldig  Kvinde  til 
Fritænkeren,  som  nægtede  Jesu  Opstandelse.  Guds  Venner 
moder  ham  daglig  i  deres  Lønkammer.  De  véd,  han  lever,  de 
hører  hans  Røst  i  deres  Hjerter,  og  de  fornemmer  hans  Nær- 
værelse. 

Og  at  Livet  har  sejret  over  Døden  ved  Jesu  Opstandelse,  er 
noget  virkeligt.  Den  opstandne  Frelser  var  ikke  et  ulegemligt 
Spøgelse.  Han  viste  sig  for  sine  Disciple  i  det  samme  Legeme, 
der  var  staaet  op  af  Graven,  hvilket  var  det  samme,  som  var 
lagt  derind,  thi  de  saå  Mærkerne  fra  Korset  i  hans  Hænder 
og  Fødder.  Han  bad  dem  føle  paa  sig  og  holdt  Maaltid  med 
dem.  Naar  Apostelen  Peter  beretter  om  Jesu  Opstandelse,  taler 
han  om,  hvorledes  Herren  aabenbaredes  »for  os,  spiste  og 
drak  med  os,  efter  at  han  var  opstanden  fra  de  Døde.«  (Ap. 
Ger.  10:  41.)  Dette  er  virkeligt  Liv,  ikke  Skyggetilværelse. 
Paaskebudskabet  er  ikke  et  Budskab  om  bare  Aandelighed, 
men  om  levende  Liv  for  Legeme  som  for  Sjæl. 

Lad  os  derfor  tage  hinanden  i  Haanden  og  gaa  frem  under 
Vaarens  Lys  i  Jesu  Navn  som  »Opstandelsens  Børn«,  det 
Navn,  han  giver  sine  Venner;  gaa  frem  med  hans  Liv  i  vor 
Sjæl,  med  Ønsket  om  at  tjene  ham  og  gøre  hans  Vilje,  saa- 
ledes  at  hans  Aand  altid  kan  bo  i  os,  thi  han  er  »Opstandel- 
sen og  Livet«.  j  5  // 

OPSTANDELSEN   OG  DOMMEN. 

Et  Medlem  af  Kirken  i  en  afsides  liggende  Egn,  hvor  der 
ingen  Missionær  er,  sendte  for  en  Tid  siden  nogle  Sporgsmaal 
til  »Liahona«,  de  Forenede  Staters  Missionsorgan.  De  drejede 
sig  i  Korthed  om  følgende:  Skal  den  store  Dom  finde  Sted 
før  eller  efter  Tusindaarsriget?  Vil  de  Retfærdige  leve  gen- 
nem denne  Periode  uden  Dom,  og  hvad  vil  der  blive  af  de 
Ugudelige?  Hvis  Guds  Rige  skal  omfatte  hele  Jorden,  hvor- 
ledes kan  der  saa  leve  andre  Folk,  der  ikke  har  annammet 
Evangeliet?  Kan  Mennesker  forkaste  Kristus,  naar  han  bor 
paa  Jorden  iblandt  dem?  »Liahona«s  Svar  paa  disse  Sporgs- 
maal gengiver  vi  her  i  Oversættelse: 

»Ved  vor  Frelsers  andet  Komme  vil  en  Opstandelse  finde 
Sted  af  alle  dem,  som  har  troet  paa  ham,  og  hvis  Gerninger 
har  gjort  dem  værdige  til  at  komme  frem  i  den  første  Op- 
standelse. Gravene  vil  blive  aabnede,  og  deres  Legemer 
komme  frem  og  blive  genforenede  med  deres  Aander.  De  vil 
udgore  en  stor  Hærskare  og  vil  bo  paa  Jorden.  De  vil  anvende 
deres  Tid  til  Udforeisen  af  saadanne  retfærdige  Gerninger, 
som  Herren  vil  kalde  dem  til. 

De,  der  har  Del  i  den  forste  Opstandelse,  vil  paa  en  Maade 
blive  dømte,  naar  denne  finder  Sted.  Dom  betyder  ikke  altid 
Straf,  det  kan  ogsaa  betyde  Belonning.  De  bliver  erklærede 
værdige  til  at  komme  frem  og  modtager  den  Grad  af  Herlig- 
hed, som  svarer  til  deres  Trofasthed  og  Flid;  men  dette  er 
ikke  den  endelige  Dom,  hvorom  der  bæres  Vidnesbyrd  i 
Skriften.  Den  vil  ikke  finde  Sted,  før  de  tusinde  Aar  er  til 
Ende,  i  hvilke  Kristus  vil  regere  paa  Jorden.  Naar  denne  Pe- 
riode er  til  Ende,  vil  den  anden  Opstandelse  finde  Sted,  der 
omfatter  de  Ugudelige  og  alle,  som  ikke  har  adlydt  Evan- 
geliet. Lige  efter  eller  i  nær  Forbindelse  med  den  anden  Op- 
standelse vil  den  store  og  endelige  Dom  finde  Sted. 

De  opstandne  Retfærdige  tillige  med  Jordens  Beboere,  der 
ikke  har  gennemgaaet  den  Forandring,  vi  kalder  Døden,  men 

som  ogsaa  alle  vil  være  retfærdige,  skal  bo  samtidig  paa 
Jorden  under  Millenniet,  afventende  den  endelige  Dom.  De 
Ugudelige,  der  ikke  faar  Del  i  den  forste  Opstandelse,  vil  for- 
blive i  Aandeverdenen,  til  de  tusinde  Aar  er  omme,  da  vil  de 
ogsaa  opstaa.  Ethvert  menneskeligt  Væsen,  der  nogensinde 
har  levet,  vil  opstaa,  de  Retfærdige  i  den  første  og  de  Ugude- 
lige i  den  anden  Opstandelse.  Naar  alle  er  komne  frem,  vil 
den  store  Dom  finde  Sted,  og  enhver  vil  blive  dømt  efter  sine 
Gerninger  og  i  Forhold  til  det  Lys  og  den  Kundskab,  han 
besad. 

De  eneste,  der  ikke  vil  opnaa  nogen  som  helst  Slags  Frelse, 
er  saadanne,  som  har  forstaaet  Evangeliet,  modtaget  den 
Helligaand  og  ved  dens  Lys  og  Kraft  faaet  Vidnesbyrdet  om, 
at  Jesus  er  Kristus;  men  som  alligevel  har  ladet  sig  saaledes 
bedrage  og  overvinde  af  Satan,  at  de  fornægter  deres  Frelser 
og  Sandheden  af  hans  Evangelium.  Dette  er  »Fortabelsens 
Born«,  og  de  er  de  eneste,  over  hvem  den  anden  Dod  skal 
have  Magt.  Netop  hvad  denne  anden  Død  er,  meddeles  ikke, 
men  Aabenbaringen  siger,  at  disse,  der  er  hjemfaldne  til 
denne  Straf,  »skulle  gaa  bort  i  Soen  af  lid  og  Svovl  med  Djæ- 
velen og  hans  Engle«. 

Alle  Mennesker,  med  Undtagelse  af  »Fortabelsens  Born«, 
vil  opstaa  til  en  saa  stor  Grad  af  Frelse  og  Herlighed,  som  det 
er  muligt  at  faa  dem  til  at  berede  sig  for,  og  der  vil  blive  en 
uendelig  Række  af  højere  eller  lavere  Trin,  afpasset  efter, 
hvad  enhver  har  gjort  sig  værdig  til.  Paa  den  store  Dommens 
Dag  vil  Jordens  Indbyggere  blive  delte  i  tre  store  Afdelinger, 
der  kaldes  Riger  eller  Herligheder.  Den  højeste  af  disse  tre  er 
den  celestiale,  der  lignes  ved  Solens  Glans;  den  næste  og  la- 
vere er  den  terrestriale,  sammenlignet  med  Maanen,  og  den 
laveste  er  den  telestiale  eller  Stjernernes  Glans.  I  hvert  af 
disse  Riger  er  der  et  stort  Antal  af  Grader,  »thi  den  ene 
Stjerne  er  forskellig  fra  den  anden  i  Glans,  saaledes  er  det 
ogsaa  med  de  Dodes  Opstandelse«.  (1.  Kor.  15:  41 — 42.) 

Ethvert  menneskeligt  Væsen  indbydes  og  tilskyndes  af  vor 

Fader  i  Himmelen  til  at  berede  sig  for  celestial  Herlighed; 
men  kun  faa,  sammenlignet  med  Menneskehedens  store  Masse, 
har  adlydt  de  Love,  hvorpaa  Opnaaelsen  af  denne  Herlighed 
er  betinget,  og  folgelig  vil  kun  et  lille  Mindretal  indgaa  i  det 
celestiale  Rige.  De  andre  vil  blive  delte  mellem  de  to  andre 
Riger  og  de  forskellige  Grader  indenfor  hver  af  disse. 

Opstandne  Mennesker  —  og  der  er  mange  saadanne  —  er 
udødelige;  det  vil  sige,  de  er  ikke  underkastet  Sygdom,  Dod 
eller  Fristelser,  saaledes  som  dødelige  Mennesker  er,  men  de 
er  indbyrdes  forskellige  i  Magt  og  Intelligens.  Dodelige  Men- 
nesker, der  under  Tusindaarsriget  holder  Guds  Befalinger,  vil 
ikke  »slumre  i  Stovet«,  men  blive  forandrede  fra  Dødelighed 
til  Udødelighed  »i  et  Øjeblik«.  Vor  Forstaaelse  er,  at  de  af 
Jordens  Beboere  under  Millenniet,  der  ikke  har  tilstrækkelig 
Tro  til  at  blive  saaledes  forandrede,  vil  dø  paa  samme  Maade, 
som  vi  nu  gør. 

Saa  snart  Frelseren  kommer  til  Jorden  og  opretter  sin  Re- 
gering, vil  alle  de  Overlevende  —  indbefattende  de,  der  til- 
hører hans  Kirke,  de  forskellige  sekteriske  Samfund,  de  he- 
denske Religioner  og  de,  der  staar  udenfor  alle  Religions- 
partier  —  alle  disse  vil  underkaste  sig  ham;  ikke  formedelst 
Frygt  eller  ved  Tvang,  thi  Kristus  vil  ikke  regere  paa  den 
Maade,  men  fordi  alle  Mennesker  vil  indse,  at  det  vil  være  til 
deres  Gavn  og  Fordel  at  underkaste  sig  Kongernes  Konge. 

Det  er  vanskeligt  at  forstaa,  hvorledes  nogen  Del  af  Jor- 
dens Indbyggere  kan  leve  under  Kristi  personlige  Regering, 
se  ham,  høre  hans  Lærdomme  og  være  Vidne  til  hans  Riges 
Magt  og  Herlighed,  uden  at  lade  sig  omvende  til  hans  Evan- 
gelium; men  dette  vil  være  Tilfældet  med  Millioner.  De  vil 
blive  Undersaatter  i  hans  Rige,  men  vil  ikke  lade  sig  dobe 
ind  i  hans  Kirke.  De  vil  nyde  fuld  religiøs  Frihed  og  vil  gore 
Brug  af  denne  ved  at  dyrke  Gud  paa  deres  egen  Maade,  og 
.  som  de  selv  synes.  Men  alle  vil  adlyde  Rigets  Love,  og  Fred 
og  Frihed  vil  herske  i  hele  Verden. 

Vi,  som  har  Evnen  til  at  forstaa  aandelige  Sandheder  i  en 

saadan  Udstrækning,  at  vi  kan  fatte  Kristi  Evangeliums 
Fylde  og  glæder  os  deri,  forundres  naar  vi  horer,  at  Millioner 
af  Mennesker  vil  leve  under  Frelserens  personlige  Overherre- 
domme uden  at  blive  omvendte  til  hans  Evangelium.  Vi 
undres  over,  at  de  vil  være  i  Stand  til  at  forblive  upaavirkede 
under  saadanne  store  Beviser  paa  hans  Guddommelighed, 
som  de  vil  blive  Vidne  til.  Men  Omvendelse  til  Evangeliet  er 
mindre  en  Følge  af  Beviser  end  Hjertets  indre  Kærlighed  til 
Sandheden.  De,  der  af  Naturen  elsker  Sandheden,  vil  mod- 
tage den,  saa  snart  den  kommer  til  dem,  uden  at  sige  ret 
meget  om  Beviserne,  der  støtter  den.  For  dem  beviser  Sand- 
heden sig  selv,  saa  snart  den  fremsættes  for  dem.  Men  de,  der 
ikke  elsker  de  højere  aandelige  Sandheder,  vil  ikke  tro  eller 
omvende  sig,  hvor  stærke  end  Beviserne  synes  at  være.  Saa- 
ledes  er  Menneskets  Natur.  Dette  er,  hvad  Frelseren  mente  i 
Lignelsen  om  den  rige  Mand  og  Lazarus:  »Hore  de  ikke  Moses 
og  Profeterne,  da  lade  de  sig  heller  ikke  overbevise,  om  nogen 
opstaar  fra  de  Døde.« 

I  Millenniet,  under  Guds  Riges  timelige  Lov,  vil  det  ikke 
blive  betragtet  som  en  strafbar  Forbrydelse  at  nægte  at  lade 
sig  døbe  ind  i  Kristi  Kirke.  Det  vil  være  overladt  til  Folks 
egen  fri  Vilje.  Medens  Daaben  er  og  altid  vil  være  den  eneste 
Dor  til  Guds  aandelige  eller  celestiale  Rige,  saa  folger  det  ikke 
deraf,  at  alle  udøbte  Personer  vil  blive  henregnede  til  de 
Ugudelige.  Tværtimod,  »mange  af  Jordens  hæderlige  Menne- 
sker«, der  er  blevne  besnærede  af  Verdens  falske  Lærdomme 
og  Traditioner,  eller  som  af  forskellige  andre  Grunde  ikke  er 
rede  til  at  blive  døbte,  vil  blive  regnede  blandt  de  Retfærdige 
og  værdige  til  at  blive  skaanede  paa  Hjemsogelsens  Dag. 
Herrens  Vrede  er  ikke  optændt  imod  dem,  der  er  ærlige  i 
deres  Vildfarelse  eller  oprigtige  i  deres  Forkastelse  af  Sand- 
heder, som  de  ikke  har  kunnet  fatte;  men  imod  dem,  der  med 
Vilje  og  Forsæt  begaar  Synd  og  Forbrydelse  eller  krænker 
deres  Medmenneskers  Rettigheder.« 

LIGEGYLDIGHED. 

(G.  S.  Taylor  i  »Mill.  Star«.) 

En  mægtig  Ligegyldighedens  Bolge  vælter  ud  over  Verden 
i  Dag,  Mennesket  er  ligegyldigt  overfor  hans  Medmenneskers 
Lidelser;  Nationerne  er  ligegyldige  overfor  deres  Forpligtel- 
ser mod  hverandre  indbyrdes;  Forældre  synes  at  være  lige- 
gyldige overfor  deres  Børns  moralske  Karakter.  Men  en  endnu 
langt  større  Sløvhed  lægges  for  Dagen  end  nogen  af  disse;  en 
langt  højere  Indflydelse  tilsidesættes,  hvis  Anerkendelse 
automatisk  vilde  fjerne  de  ovennævnte  Forhold.  Mænd,  Kvin- 
der og  Børn  stiller  sig  næsten  fuldstændigt  ligegyldige  overfor 
Guds  Bud  og  Love. 

Det  kraftigste  Vaaben,  som  Satan  er  i  Besiddelse  af,  er 
Ligegyldighed.  Efter  at  hans  Bestræbelser  paa  at  lokke  Men- 
nesker til  at  forfølge  Sandheden  har  slaaet  fejl,  saaer  han 
Ligegyldighedens  Sæd  i  deres  Hjerter  —  et  Vaaben,  der  er 
langt  sværere  at  modstaa  og  overvinde  end  bittert  Had.  Et 
ligegyldigt  Menneske  er  aldeles  uberørt  af,  hvad  der  foregaar 
omkring  ham;  han  paavirkes  ikke  af  Advarslerne  fra  Gud, 
der  lyder  fra  Tid  til  anden.  Ligegyldighed  overfor  Noas  For- 
kyndelse havde  til  Følge,  at  mange  Mennesker  mistede  Livet 
i  Syndfloden;  Ligegyldighed  i  en  saadan  Grad,  at  den  førte  til 
Opror  mod  Gud,  foraarsagede  Israels  Adspredelse;  det  samme 
ligegyldige  Standpunkt  overfor  Mesterens  Lærdomme  fik  den 
oprindelige  Kirke  til  at  synke  ned  i  Vildfarelser;  Ligegyldig- 
hed overfor  Evangeliets  vigtige  Ordinancer,  overfor  den  fore- 
skrevne Gudsdyrkelse  og  den  guddommelige  Plan  for  Kirkens 
Ledelse  indhyllede  Jorden  i  et  tykt,  aandeligt  Mørke  efter 
Apostlenes  Død. 

Som  Vismanden  ganske  rigtigt  sagde:  En  ledig  Mand  er  lig 
et  Hus  uden  Vægge.  Et  ledigt  Menneske  er  ogsaa  et  ligegyl- 
digt Menneske.  Dette  gælder  Samfund  og  Nationer  ligesaa  vel 
som  Personer.  Et  ledigt  eller  et  ligegyldigt  Folk  er  udsat  for 

de  onde  Magters  Angreb,  og  lig  Huset  ilden  Vægge,  yder  det 
ingen  Beskyttelse  mod  Syndens  ødelæggende  Vind. 

Er  vi  som  Sidste-Dages  Hellige  ligegyldige  med  Hensyn  til 
vor  Stilling  i  Verden?  Er  vi  ligegyldige  overfor  Guds  Bud? 
Efterlever  vi  Visdomsordet,  Tiendeloven,  Fastedagen  og  de 
andre  af  Herrens  Befalinger?  Viser  vi  Interesse  eller  Lige- 
gyldighed med  Hensyn  til  Helligholdelsen  af  Sabbaten,  Over- 
værelse af  Moder  eller  Udførelsen  af  Herrens  Vilje? 

Dersom  vi  i  Sandhed  elsker  Kristus,  kan  vi  ikke  være  lige- 
gyldige. Vor  Kærlighed  vises  gennem  vor  Lydighed.  Herren 
sagde:  »Dersom  I  elsker  mig,  da  holder  I  mine  Befalinger.« 
Den,  der  er  ligegyldig,  er  blottet  for  Kærlighed,  idet  han  lader 
haant  om  Herrens  Lov.  Det  er  vor  Pligt  som  Sidste-Dages 
Hellige  at  være  agtpaagivne  og  aarvaagne.  Naar  vi  selv  er 
fyldt  med  Virksomhedens  og  Nidkærhedens  Aand,  kan  vi  gøre 
Indtryk  paa  Verden  og  henlede  Jordens  Beboeres  Opmærk- 
somhed paa  de  Sandheder,  vi  besidder. 

Vi  bor  ogsaa  søge  at  fjerne  den  Ligegyldighedens  Aand, 
der  gør  sig  gældende  i  Verden  overfor  os.  Dette  kan  ikke  gores 
ved  Hjælp  af  særlige  Opvækkelsesmoder.  Sandhed  findes  ikke 
ved  Auktioner,  ejheller  kommer  Kraft  af  stærke  Drikke.  Lige- 
gyldighed kan  ligesaa  lidt  overvindes  gennem  Opvækkelses- 
møder,  som  legemlig  Svækkelse  kan  bortjages  ved  Morfin. 
Eftervirkningerne  af  denne  Gift  gor  Legemet  svagt  og  vak- 
lende —  ligegyldige  overfor  Naturens  Love;  Opvækkelser  kan 
have  den  samme  Folge.  De  efterlader  maaske  kun  Aanden 
svag  og  nedbrudt  —  ligegyldig  overfor  Guds  Love. 

For  at  overvinde  Ligegyldigheden  og  opvække  Interessen 
for  Evangeliet,  maa  vi  ved  vore  gode  Gerninger  vise  Menne- 
skene, at  »Mormonismen«,  som  den  kaldes,  er  noget,  der  for- 
tjener Overvejelse.  Et  godt  reklameret  Produkt  modtages 
sjældent  med  Ligegyldighed. 

Lad  os  reklamere  for  Evangeliet  ved  vore  gode  Gerninger. 

TAG  DEN  BESLUTNING 

At  være  stærk,  saa  at  intet  kan  forstyrre  din  Sindsligevægt. 

At  tale  om  Sandhed,  Lykke  og  Tilfredshed  til  enhver,  du 
moder. 

At  give  alle  dine  Venner  Følelsen  af,  at  de  har  noget  vig- 
tigt at  udfore. 

At  betragte  alt  fra  den  lyse  Side. 

At  tænke  det  bedste,  at  arbejde  for  det  bedste  og  kun  for- 
vente det  bedste. 

At  være  ligesaa  begejstret  over  andres  Held,  som  du  er  over 
dit  eget. 

At  glemme  Fortidens  Fejltagelser  og  hige  frem  mod  større 
Bedrifter  i  Fremtiden. 

At  have  et  glad  Ansigt  ved  alle  Lejligheder  og  et  Smil  rede 
for  hver  levende  Skabning,  du  møder. 

At  anvende  saa  megen  Tid  paa  din  egen  Uddannelse,  at  du 
ikke  faar  Tid  til  at  kritisere  andre. 

At  være  for  højsindet  til  at  gruble,  for  ædel  til  at  vredes, 
for  stærk  til  at  frygte  og  for  lykkelig  til  at  lade  Ulykken 
nærme  sig. 

At  tænke  godt  om  dig  selv  og  fremsætte  denne  Kends- 
gerning for  Verden  —  ikke  med  store  Ord,  men  i  gode  Ger- 
ninger. 

At  leve  i  Forvisningen  om,  at  Himmelen  er  paa  din  Side, 
saalænge  du  er  tro  mod  det  bedste  i  dig  selv. 

